ai4bharat/Pralekha huggingface dataset:
وزارت سیاحت
تلنگانہ کے پوچمپلی گاؤں کو اقوام متحدہ کی عالمی سیاحتی تنظیم نے بہترین سیاحتی گاؤں قرار دیا ہے
پوچمپلی کی بنائی کے منفرد انداز اور نمونوں کو وزیر اعظم کے ووکل فار لوکل منتر کے ساتھ خود کفیل ہندوستان کے وژن کے ایک حصے کے طور پر ایک خاص پہچان ملی: جناب جی کشن ریڈی
میں پوچمپلی کے لوگوں اور تلنگانہ کے لوگوں کی طرف سے خاص طور پر شکر گزار ہوں کہ پوچمپلی گاؤں کو یہ ایوارڈ دیا گیا ہے: جناب جی کشن ریڈی
اہم جھلکیاں
- یہ ایوارڈ 2 دسمبر 2021 کو میڈرڈ، اسپین میں اقوام متحدہ کی عالمی سیاحتی تنظیم-UNWTO جنرل اسمبلی کے 24ویں اجلاس کے موقع پر پیش کیا جائے گا
- پوچمپلی اور دیگر اندراجات کو مؤثر طریقے سے پیش کرنے کے لیے میں وزارت کے حکام کا شکر گزار ہوں: جناب جی کشن ریڈی
ریاست تلنگانہ کے پوچمپلی گاؤں کو اقوام متحدہ کی عالمی سیاحتی تنظیم  نے بہترین سیاحتی دیہاتوں میں سے ایک قرار دیا ہے۔ یہ باوقار ایوارڈ 2 دسمبر 2021 کو میڈرڈ، اسپین میں یو اینڈ بلیو ٹی او جنرل اسمبلی کے 24ویں اجلاس کے موقع پر پیش کیا جائے گا۔
گاؤں کے لوگوں کو مبارکباد دیتے ہوئے، ثقافت، سیاحت اور شمال مشرقی علاقے کے ترقی کے مرکزی وزیر جناب جی کشن ریڈی نے کہا، ”پوچمپلی کی بنائی کے منفرد انداز اور نمونوں کو وزیر اعظم جناب نریندر مودی کے ووکل فار لوکل منتر کے ذریعے آتم نربھر بھارت کے حصے کے طور پر خصوصی پہچان ملی ہے“۔ جناب ریڈی نے کہا، ”پوچمپلی کے لوگوں اور خاص طور پر تلنگانہ کے لوگوں کی طرف سے، میں شکر گزار ہوں کہ پوچمپلی گاؤں کو یہ ایوارڈ دیا گیا ہے۔ میں وزارت کے حکام کا بھی شکر گزار ہوں کہ انھوں نے پوچمپلی اور دیگر اندراجات کے معاملے کو مؤثر طریقے سے پیش کیا۔
یو این ڈبلیو ٹی او کے بہترین سیاحتی دیہات کے پرچم بردار اقدام کا مقصد ان دیہاتوں کو انعام دینا ہے جو دیہی مقامات کی شاندار مثال ہیں اور اس کے نامزد کردہ نو تشخیصی علاقوں کے مطابق اچھے طریقوں کا مظاہرہ کرتے ہیں۔ اس کا مقصد دیہاتوں کو تربیت اور بہتری کے مواقع تک رسائی کے ذریعے دیہی سیاحت کی صلاحیت کو بڑھانے میں مدد کرنا ہے۔
پوچمپلی، حیدرآباد سے 50 کلومیٹر دور، تلنگانہ کے نلگنڈہ ضلع کا ایک قصبہ ہے اور اسے اکت نامی منفرد انداز سے بُنی ہوئی شاندار ساڑیوں کے لیے اکثر ہندوستان کے سلک سٹی کے طور پر جانا جاتا ہے۔
وزیر اعظم جناب نریندر مودی نے 7 اگست 2015 کو سودیشی تحریک کے باضابطہ اعلان کو خراج تحسین پیش کرنے کے لیے پہلے قومی ہینڈلوم ڈے کا افتتاح کیا، تاکہ بُنائی کی متنوع تکنیک اور ہینڈلوم کی ہماری بھرپور روایت کو تسلیم کیا جا سکے۔ سودیشی تحریک کا باضابطہ اعلان 1905 میں کلکتہ میں 7 اگست کو ٹاؤن ہال کے اجلاس میں کیا گیا تھا۔
18 اپریل 1951 کو اس گاؤں سے آچاریہ ونوبھا بھاوے کی طرف سے شروع کی گئی بھودان تحریک کی یاد میں پوچمپلی کو بھودان پوچمپلی کے نام سے بھی جانا جاتا ہے۔ اس وقت گاؤں کے اندر دو کمروں والا ونوبھا بھاوے کا مندر موجود ہے۔
مرکزی وزیر جناب جی کشن ریڈی نے کہا، ”وزارت سیاحت نے دیہی سیاحت کی پالیسی کا مسودہ تیار کیا ہے جس سے نہ صرف ہمارے گاؤں کے اندر سیاحت کو فروغ ملے گا بلکہ مقامی فنون اور دستکاری کا بھی احیا ہوگا اور دیہی معیشت کی ترقی ہوگی۔ اس سے ہمارے گاؤں اور دیہی زندگی کی تعمیر نو میں مدد ملے گی اور گاؤں کے باشندوں کو باہر کے لوگوں سے رابطہ قائم کرنے اور ان سے بات چیت کرنے کا موقع بھی ملے گا۔
وزیر موصوف نے کہا، ”ہمارے وزیر اعظم نے لال قلعہ سے ہمارے ملک کے شہریوں سے اپیل کی تھی کہ وہ ملک بھر میں کم از کم 15 سیاحتی مقامات کا دورہ کریں۔ اس نقطہ نظر کو آگے بڑھاتے ہوئے، میں شہریوں سے گزارش کرنا چاہوں گا کہ وہ اپنے دورے کے دوران پوچمپلی جیسے دیہی مقامات کو شامل کریں۔“
کارپوریٹ امور کی وزارتت
مالی سال 2020 تک تین سالوں میں 3,82,875 کمپنیاں ختم کردی گئیں
نئی دہلی، 09/مارچ- 2021۔
مالیاتی تفصیلات  کو مسلسل دو سال یا اس سے زیادہ عرصہ تک فائل نہ کرنے کی بنیاد پر ، ‘‘شیل کمپنیوں’’ کی نشاندہی کی گئی اور ایکٹ ، 2013 کے سیکشن 248، جسے کمپنیوں  قوانین 2016کے ساتھ پڑھا جائے، کے تحت قانونی کارروائی کرتے ہوئے گزشتہ تین برسوں کے دوران جو 2020 میں ختم ہوئے،382875 کمپنیوں کو ختم کردیا گیا تھا۔مزید یہ کہ 2021-2020 کے دوران کسی بھی کمپنی کو ختم نہیں کیا گیا ہے۔
مرکزی وزیر مملکت برائے خزانہ اور کارپوریٹ امور جناب انوراگ ٹھاکر نے آج یہ بات راجیہ سبھا میں ایک سوال کے تحریری جواب میں کہی۔
وزیر موصوف نے مزید بتایا کہ کمپنیز ایکٹ ، 2013  میں ‘‘شیل کمپنی’’ کی اصطلاح کی کوئی تعریف نہیں ہے۔ عام طور پر اس کا مطلب ایک ایسی کمپنی ہوتا ہے جس کا کوئی کاروباری عمل نہ ہو یا اس کے پاس ضروری اثاثے نہ ہو ، جو کچھ معاملات میں غیر قانونی مقصد جیسے ٹیکس چوری ، منی لانڈرنگ ، غیر واضح ملکیت ، بینامی املاک وغیرہ کے لئے استعمال ہوتی ہے۔ حکومت کی جانب سے تشکیل دی گئی خصوصی ٹاسک فورس نے ‘‘شیل کمپنیوں’’ کا جائزہ لینے کے سلسلے میں ‘‘شیل کمپنیوں’’کے نشاندہی کے لئے کچھ سخت اقدامات کا اشارہ دیا ہے۔ حکومت نے اس طرح کی شیل کمپنیوں کی نشاندہی کرنے اور ان کو ختم کرنے کے لئے خصوصی مہم چلائی ہے۔
مزید تفصیلات دیتے ہوئے ، وزیر موصوف نے بتایا کہ سیکیورٹیز ایکسچینج بورڈ آف انڈیا  کو مطلع کیا گیا ہے کہ انہیں ایم سی اے سے،ضروری کارروائی کی شروعات کے لئے 331 شیل کمپنیوں کی ایک فہرست ملی ہے جس کے ساتھ سنگین فراڈ اور انوسٹی گیشن آفس  کا خط بھی ملا ہے جس میں شیل کمپنیوں کا ڈیٹا بیس موجود ہے۔ ایم سی اے کے مذکورہ حوالہ کی بنیاد پر ، سیبی نے اسٹاک ایکسچینجز کو مشورہ دیا کہ 07 اگست ، 2017 کے خط کے تحت مندرجہ ذیل احتیاطی عبوری اقدامات کریں:
a) نگرانی اقدامات کے تحت شناخت شدہ درج فہرست کمپنیوں کو رکھنا۔
b) ایسی شناخت شدہ کمپنیوں کے پروموٹرز اور ڈائریکٹرز کے ذریعہ شیئر ٹرانسفر پر پابندیاں اور
c) ایسی کمپنیوں کی اسناد / قوانین کی تصدیق کرنا۔
اسی مناسبت سے ، ملک بھر میں تسلیم شدہ تمام اسٹاک ایکسچینجز  ، نے 7 اگست ، 2017 کو جاری کئے گئے نوٹس کے ذریعہ اپنے تمام مارکیٹ کے شرکاء کو مخاطب کیا ، نوٹس کے تحت ، سیبی کی ہدایت کے مطابق کارروائی کا آغاز کیا۔ 331 شیل کمپنیوں میں سے 221 کمپنیاں ان ملک گیر اسٹاک ایکسچینج میں درج تھیں۔
وزیر موصوف نے بتایا کہ ایم سی اے نے ایسی 68 کمپنیوں کے خلاف تحقیقات کا حکم دیا ہے۔
وزیراعظم کا دفتر
وزیر اعظم نے 25ویں ایشین ایتھلیٹکس چیمپئن شپ 2023 میں 27 تمغے جیتنے پر ہندوستانی دستے کو مبارکباد دی
وزیر اعظم جناب نریندر مودی نے 25 ویں ایشین ایتھلیٹکس چیمپئن شپ 2023 میں ہندوستانی دستے کی شاندار کارکردگی کی تعریف کی ہے جہاں ہندوستانی کھلاڑیوں نے 27 تمغے جیتے ہیں، جو کہ چیمپئن شپ کے ایک ایڈیشن میں غیر ملکی سرزمین پر حاصل ہونے والےسب سے زیادہ تمغے ہیں۔
وزیر اعظم نے ٹویٹ کیا:
25ویں ایشین ایتھلیٹکس چیمپئن شپ 2023 میں ہندوستانی دستے کی شاندار کارکردگی!
’’ہمارے کھلاڑیوں نے 27 تمغے جیتے جو کہ چیمپئن شپ کے ایک ایڈیشن میں غیر ملکی سرزمین پر سب سے زیادہ تمغے ہیں۔ اس کامیابی پر ہمارے کھلاڑیوں کو مبارکباد۔ یہ ہمارے دلوں کو فخر کے احساس سے سرشار کر دیتا ہے۔‘‘
صحت اور خاندانی بہبود کی وزارت
میڈیکل کالجوں / یونیورسٹیوں کی فیس میں تخفیف
نئی دہلی، 29 مارچ 2022:
صحت و کنبہ بہبود کی مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں بتایا کہ قومی طبی کمیشن ایکٹ، 2019 کا سیکشن 10  کی شق ) پرائیویٹ میڈیکل اداروں اور یونیورسٹی جیسے درجہ کے حامل اداروں میں پچاس فیصد نشستوں کے لیے فیس اور دیگر تمام چارجز کے تعین کے لیے رہنما خطوط وضع کرنے کی سہولت فراہم کرتا ہے جن کی نگرانی ایکٹ کی تجاویز کے تحت کی جاتی ہے۔ اسی طرح نیشنل میڈیکل کمیشن  نے رہنما خطوط وضع کیے ہیں اور انہیں 03 فروری 2022 کو جاری کیا گیا۔
حکومت نے ملک میں طبی تعلیم کے لیے مواقع میں اضافہ کرنے کی غرض سے درج ذیل اقدامات کیے ہیں۔ یو جی نشستیں جن کی تعداد 2014 سے قبل 51348 تھی وہ آج کی تاریخ میں اضافہ سے ہمکنار ہوکر 89875 ہوگئی ہے، جس سے 75 فیصد کے بقدر کا اضافہ ظاہر ہوتا ہے۔ پی جی نشستوں کی تعداد میں 93 فیصد کا اضافہ رونما ہوا ہے اور یہ تعداد 2014 سے قبل کی 31185 نشستوں سے بڑھ کر 60202 ہوگئی ہے۔
نشستوں کی تعداد میں اضافہ کے لیے کیے گئے اقدامات مندرجہ ذیل ہیں:
- ضلع/ ریفرل ہسپتال کی جدیدکاری کے ذریعہ نئے میڈیکل کالج کے قیام کے لیے مرکز کے ذریعہ اسپانسر شدہ اسکیم ، جس کے تحت 157 نئے میڈیکل کالجوں کو منظوری دی گئی اور 71 میڈیکل کالج پہلے سے ہی مصروف عمل ہیں۔
- موجودہ ریاستی حکومت/ مرکزی حکومت کے میڈیکل کالجوں کی مضبوطی/جدیدکاری کے لیے مرکز کے ذریعہ اسپانسرشدہ اسکیم ایم بی بی ایس اور پی جی نشستوں میں ضافہ کرے گی۔
- سوپر اسپیشلٹی بلاکس کی تعمیر کے ذریعہ سرکاری طبی کالجوں کی جدید کاری کے لیے مرکزی شعبہ کی اسکیم۔ مجموعی طور پر 75 پروجیکٹوں کو منظوری دی گئی ہے اور 55 پروجیکٹوں کو پایۂ تکمیل تک پہنچایا جا چکا ہے۔
- مرکزی شعبہ کی اسکیم کے تحت نئے اے آئی آئی ایم ایس، 22 اے آئی آئی ایم ایس کے قیام کو منظوری دی جا چکی ہے۔ 19 اے آئی آئی ایم ایس میں انڈر گریجیوٹ کورسوں کی تعلیم شروع ہو چکی ہے۔
- فیکلٹی، اسٹاف، بستروں کی تعداد اور دیگر بنیادی ڈھانچہ ضرورتوں کے سلسلے میں میڈیکل کالج کے قیام کے لیے قواعد و ضوابط میں نرمی کی گئی ہے۔
- فیکلٹی کی قلت سے نمٹنے کی غرض سے فیکلٹی کے طور پر تقرری کے لیے ڈی این بی اہلیت کو تسلیم کیا جا چکا ہے۔
- میڈیکل کالجوں میں اساتذہ/ ڈین/ پرنسپل/ ڈائرکٹر کی اسامیوں کے لیے تقرری/توسیع/ ازسر نو روزگار کے لیے عمر کی حد بڑھا کر 70 برس کی گئی ہے۔
اسٹیل کی وزارت
وزارت فولاد میں سیل کے ملازمین نے سب سے زیادہ تعداد میں وزاعظم شرم اعزازات جیتے
نئی دہلی،14اگست 2021/ وزارت فولاد کے تحت ایک مہارتن سرکاری شعبے کے مرکزی صنعت اسٹیل اتھارٹی آف انڈیا لمیٹیڈ کے ملازمین نے اپنی عمدہ کارکردگی ، کام کی مہارت اور فرض کے تئیں اپنے اپنے آپ کو وقف کردینے کے لئے سال 2018 کے پردھان منتری شرم ایوارڈ جیتے ہیں۔ کل 69 ایوارڈ حاصل کرنے والوں میں سے 31 ایوارڈ پانے والے ملازمین سیل کے ہیں۔ یہ سال کے دوران کسی بھی ادارے کے ملازمین کے ذریعہ جیتے گئے وزیراعظم شرم ایوارڈ کی سب سے زیادہ تعداد ہے۔ سیل کے6 ملازمین نے شرم بھوشن جیتا ہے ، چھ ملازمین نے شرم ویر /ویرآنگنا اور 19 ملازمین نے شرم شری /شرم دیوی ایوارڈ حاصل کئے ہیں۔
ایوارڈ حاصل کرنے والوں کو مبارک باد دیتے ہوئے سیل کی سربراہ محترمہ سوما منڈل نے کہا’’شرم ایوارڈ حکومت ہند کے ذریعہ محنت کشوں کو عطا کئے جانے والے سب سے عزت افزا ایوراڈ میں سے ایک ہیں۔ ہمارے ملازمین نے ایک بار پھر اپنی حصولیابیوں سے فخر کرنے کا موقع دیا ہے‘‘۔
پردھان منتری شرم ایوارڈ ملازمین کے ذریعہ خصوصی کارکردگی ، فرض کے تئیں اعلی ترین سطح کا وقف کرنے کا جذبہ ، پیداواریت کے میدا ن میں خصوصی تعاون مصدقہ جدید صلاحیتوں، تیز ذہن اور غیر معمولی حوصلے کے ساتھ کئے گئے ان کے اعلی ترین تعاون کو تسلیم کرتے ہیں۔
ش ح۔ ش ت۔ج
Uno-7923
(Visitor Counter : 125
زراعت اور کاشتکاروں کی فلاح و بہبود کی وزارت
چاول کی نئی قسم
خریف 2024 تک کھیت کی تشخیص کے لیے جینوم میں ترمیم شدہ لائنیں دستیاب ہوسکتی ہیں
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھامیں ایک تحریر ی جواب میں بتایا کہ انڈین ایگریکلچرل ریسرچ انسٹی ٹیوٹ  کے لیے منظور شدہ بجٹ 98.05 لاکھ روپے ہے۔ یہ کام سی آر آئی ایس پی آر –سی اےایس 9میڈیٹیڈ جینوم ایڈیٹنگ ٹیکنالوجی کے ذریعے کیا جاتا ہے۔یہ تحقیقی کام ادارہ جاتی بائیو سیفٹی کمیٹی  کی منظوری کے ساتھ انجام دیا جاتا ہے جس کی تشکیل محکمہ بائیو ٹیکنالوجی ، حکومت ہند نے ماحولیات  ایکٹ 1986 کے تحت قواعد 1989 کے مطابق کی ہے۔
ماحولیات، جنگلات اور موسمیاتی تبدیلی کی وزارت نے اپنے او ایم ایف نمبر سی -12013/3/2020-سی ایس - III ، مورخہ 30 مارچ 2022 کے بموجب ایس ڈی این 1 اور ایس ڈی این 2 کی زمروں میں جینوم ایڈیٹڈ پلانٹس کو مستثنیٰ قرار دیا ہے، جو کہ خارجی طور پر متعارف کرائے گئےڈی این اے سے پاک ہیں، قواعد11-7  کے قواعد 1989 کی دفعات سے ۔
محکمہ بائیو ٹیکنالوجی، حکومت ہند نے او ایم فائل نمبر پی آئی ڈی - 15011/1/2022-پی پی بی-ڈی بی ٹی مورخہ 17مارچ 2022 کے ذریعے ‘‘جینوم ایڈیٹڈ پلانٹس کے حفاظتی جائزہ کے لئے رہنما خطوط، 2022’’ کو مشتہر کیا ہے۔
توقع ہے کہ جینوم میں ترمیم شدہ لائنیں کھیت کی جانچ کے لیے خریف 2024 تک اور 2026 کے دوران عام کاشت کے لیے دو سال کی فیلڈ ٹیسٹنگ کے بعد دستیاب ہوں گی۔
خواتین اور بچوں کی ترقیات کی وزارت
آنگن واڑی کارکنوں کی یونین کی عرضی
نئی دہلی،03 دسمبر ، 2021/ حکومت کو چھتیس گڑھ ، دلی ، ہریانہ، ہماچل پردیش، جموں و کشمیر ، جھارکھنڈ، کرناٹک، کیرالہ، مدھیہ پردیش، مہاراشٹر، پنجاب ، راجستھان، تمل ناڈو، اتر پردیش اور اتراکھنڈ ریاستوں/ مرکز کے زیر انتظام علاقوں کی طرف سے گزارشات موصول ہوئی ہیں۔
محنت سے متعلق قائمہ کمیٹی نے غیر منظم شعبے کے کارکنوں کے گزر بسر کو یقینی بنانے کے بل کے بارے میں اپنی 25ویں رپورٹ میں سفارش کی ہے کہ بل میں تجویز کیے گئے گزر بسر کو یقینی بنانے کے فائدے آنگن واڑی کارکنوں کو بھی ملنے چاہئیں۔ جنہیں منظم شعبے یا غیرمنظم شعبے میں گزر بسر کو یقینی بنانے سے متعلق موجودہ قوانین میں شامل نہیں کیا گیا ہے۔
اے ڈبلیو ڈبلیو / اے ڈبلیو ایچ کو اعزازی کارکنوں کے طور پر حکومت کی طرف سے وقتاً فوقتاً فیصلے کے مطابق ایک ماہانہ اعزازی رقم دی جا رہی ہے۔ حکومت نے 01.10.2018 سے اصل اے ڈبلیو سی کو دیئے جانے والی 3000 روپے کی رقم سے بڑھا کر 4500 روپے ماہانہ کر دیا تھا؛ منی اے ڈبلیو سی پر اے ڈبلیو ڈبلیو کی رقم 2250 سے بڑھا کر 3500 روپے ماہانہ کر دیا تھا۔ اے ڈبلیو ایچ کے لیے 1500 روپے سے بڑھا کر 2250 روپے ماہانہ کر دیا تھا اور کارکردگی سے متعلق ترغیبی رقم 250 روپے اے ڈبلیو ایچ کے لیے بھی مقرر کر دیئے تھے۔ کارکردگی سے متعلق ترغیبی رقم 500 روپے ماہانہ آنگن واڑی ورکروں کے لیے مقرر کیے تھے ۔ یہ ترمیم شدہ رقم 01.04.2021 سے دی گئی تھی۔ اس کے علاوہ ریاستوں اور مرکز کے زیر انتظام علاقے اضافی مالی ترغیبات ان کارکنوں کو اپنے وسائل سے دے رہے ہیں۔
اے ڈبلیو ڈبلیو / اے ڈبلیو ایچ کو پردھان منتری جیون جیوتی بیمہ یوجنا میں شامل کیا گیا ہے ۔  ؛ اور آنگن واڑی کاریہ کرتی بیمہ یوجنا )۔
آنگن واڑی کارکنوں / ہیلپرز کو جو کووڈ – 19 سے متعلق کاموں میں سرگرم ہیں پردھان منتری غریب کلیان پیکیج میں شامل کیا گیا ہے۔ اس کے تحت انہیں 50 لاکھ روپے تک کے بیمے ی سہولت دی گئی ہے جس کا انحصار کچھ شرائط کو پورا کرنے پر ہے۔
یہ جانکاری خواتین اور بچوں کی ترقی کی مرکزی وزیر محترمہ سمرتی زوبین ایران نے لوک سبھا میں آج ایک تحریری جوا ب میں فراہم کی۔
۔۔۔
ش ح ۔ اس۔ ت ح ۔
U –13722
(Visitor Counter : 94
کامرس اور صنعت کی وزارتہ
غیرملکی تجارت کے انڈین انسٹی ٹیوٹ آئی آئی ایف ٹی میں تجارت اور سرمایہ کاری کے سینٹر نے اپنے قیام کی چھٹی سالگرہ منائی
تجارت اور سرمایہ کاری کاقانونی سینٹر ملک کی عالمی تجارتی پالیسی تیار کرنے میں کلیدی رول ادا کرتا ہے
تجارت اور سرمایہ کاری کے قانون کے مرکز  جسے انڈین انسٹی ٹیوٹ آف فارن ٹریڈ میں کامرس اور صنعت کی جانب سے قائم کیا گیا تھا ، نے نئی دہلی میں 04 اگست 2023 کو اپنے قیام کی چھٹی سالگرہ منائی اور نئی دہلی میں سی ٹی آئی ایل ، میگزین کی چھٹی سالگرہ کا ایک شمارہ جاری کیا۔ اس تقریب میں بھارت کے اٹارنی جنرل جناب آر وینکٹرامانی نے شرکت کی۔ سکریٹری، محکمہ تجارت، جناب سنیل برتھوال؛ ایڈیشنل سکریٹری، محکمہ تجارت، جناب پیوش کمار اور وائس چانسلر، آئی آئی ایف ٹی، پروفیسر ستیندر بھاٹیہ بھی موجود تھے۔
اس تقریب کو سی ٹی آئی ایل کے قیام چھ سال مکمل ہو گئے ہیں۔ سی ٹی آئی ایل کو محکمہ کامرس نے بین الاقوامی تجارت اور سرمایہ کاری کے قانون سے متعلق قانونی مسائل پر صلاحیت بڑھانے کے لیے قائم کیا تھا۔ سی ٹی آئی ایل تجارت اور سرمایہ کاری کے قانون سے متعلق معلومات کے ذخیرے کے طور پر کام کرتا ہے اور عالمی اقتصادی قانون کے مسائل پر اُبھرتے ہوئے مسائل کو شامل کرنے اور اس پر اثر انداز ہونے کے لیے ایک فکری رہنما کے طور پر اُبھرا ہے۔
جناب آر وینکٹرامانی نے اپنے کلیدی خطاب میں ایک عالمی سرمایہ کاری قانون بنانے کی ضرورت پر زور دیا جو ترقی پذیر ممالک کی حساسیت اور ترجیحات کی عکاسی کرتا ہو۔ اٹارنی جنرل نے واضح کیا کہ سرمایہ کاری کے تحفظ اور سہولت کے تعین کے لیے ایک نئی اور متبادل مثال پر نئی دہلی اعلامیہ کے ساتھ آنے کا وقت آگیا ہے۔
جناب سنیل بارتھوال نے محکمہ تجارت کے لیے قانون اور معاشیات دونوں میں مہارت کی اہمیت کو اجاگر کیا۔ انہوں نے اس بات پر زور دیا کہ سی ٹی آئی ایل ملک کی عالمی تجارتی پالیسی کو تیار کرنے میں اہم کردار ادا کر رہا ہے۔ انہوں نے اس بات کا ذکر کیا کہ سی ٹی آئی ایل کے محققین کے پاس ملک کی پالیسی سازی میں تعاون کرنے اور تجارت اور سرمایہ کاری کے قانون کے شعبے میں زیر بحث آنے والے عصری مسائل میں شامل ہونے کا ایک نادر موقع ہے۔
جناب پیوش کمار نے تجارتی قانون کی مہارت کا ایک ادارہ تیار کرنے اور شواہد پر مبنی تحقیق کرنے کی سی ٹی آئی ایل کی قابلیت کو سراہا جو محکمہ تجارت کے لیے قابل قدر ہے۔ انہوں نے عالمی تھنک ٹینک کے طور پر اُبھرنے کی صلاحیت حاصل کرنے والے مرکز کے کردار پر روشنی ڈالی۔
پروفیسر ستیندر بھاٹیہ نے علاقائی بلاکس کو زیادہ سرمایہ کار دوست بنانے کی اہمیت پر زور دیا تاکہ ہندوستان کی اندرونی اور بیرونی سرمایہ کاری میں اضافہ ہو۔ سی ٹی آئی ایل کے سربراہ، پروفیسر جیمز نیڈمپارا نے مرکز کی سرگرمیوں پر ایک رپورٹ پیش کی۔
یو پی ایس سی
جناب بدیوت بہاری سوین، آئی اے ایس  نے آج یو پی ایس سی کے رکن کے طور پر عہدے اور رازداری کا حلف لیا
جناب بدیوت بہاری سوین، آئی اے ایس  نے آج یونین پبلک سروس کمیشن کے ممبر کی حیثیت سے عہدے اور رازداری کا حلف لیا۔ یونین پبلک سروس کمیشن کے چیئرمین ڈاکٹر منوج سونی نے انہیں عہدے اور رازداری کا حلف دلایا۔
جناب بدیوت بہاری سوین نے 1988 میں گجرات کیڈر میں انڈین ایڈمنسٹریٹو سروس میں شمولیت اختیار کی۔ 1989 اور 2018 کے درمیان جناب سوین حکومت گجرات میں مختلف عہدوں پر فائز رہے۔ وہ گجرات بنیادی ڈھانچہ ترقیاتی بورڈ کے چیف ایگزیکٹو آفیسر، ابتدائی تعلیم کے سیکرٹری، صنعتوں کے کمشنر، وائس چانسلر، گجرات انڈسٹریل ڈیولپمنٹ کارپوریشن کے منیجنگ ڈائریکٹر اور گجرات کے چیف الیکٹورل آفیسر کے عہدوں پر فائز رہے۔
جناب بدیوت بہاری سوین نے سال 2018 میں محکمہ تجارت میں بطور ایڈیشنل سکریٹری خصوصی اقتصادی زون کے انچارج، آزاد ریاستوں کے دولت مشترکہ  ممالک کے ساتھ تجارتی مذاکرات، ایکسپورٹ انشورنس کے سربراہ کی حیثیت سے حکومت ہند کی نمائندگی کی۔ وہ کمبرلے پروٹوکول کے چیئرمین اور ورلڈ ایکسپو-دبئی میں ہندوستان کے کمشنر جنرل تھے۔
سال 2020 میں، خصوصی ترقی پر، انہیں محکمہ تجارت میں سیکرٹری کے عہدے پر تعینات کیا گیا۔ انہوں نے تجارتی پالیسی ڈویژن، سی آئی ایس اور اوشیانا ڈویژن کے ساتھ ڈائریکٹر جنرل کا اضافی چارج بھی سنبھالا۔
جنوری 2021 میں، انہیں مائیکرو، سمال اور میڈیم انٹرپرائزز کی وزارت میں سیکرٹری کے طور پر تعینات کیا گیا تھا۔ وہ مئی 2023 تک یہاں سروس میں رہے۔
انہوں نے جواہر لعل نہرو یونیورسٹی، نئی دہلی سے پولیٹیکل سائنس میں ایم اے کی ڈگری اور دی انسٹی ٹیوٹ آف سوشل اسٹڈیز، دی ہیگ، نیدرلینڈ سے پبلک پالیسی اور مینجمنٹ میں ماسٹرز کی ڈگری حاصل کی۔
وہ آٹوگراف شدہ کتابوں اور عصری ہندوستانی فن کے اجماع کار ہیں۔
ش ح۔ ش ت۔ج
Uno-5727
(Visitor Counter : 59
وزارت دفاع
دفاعی شعبے میں پیداواری عمل
پیداواری عمل کو دیسی بنانے کی دو مثبت فہرستیں جو 101 اور 108 چیزوں پر مشتمل ہیں بالترتیب21 اگست 2020 اور 31 مئی 2021 کو جاری کی گئیں۔ یہ فہرستیں وزارت دفاع کی ویب سائٹ پر چسپاں کی گئی ہیں تاکہ دفاعی صنعت گاہ وسیع طور پر نمایاں ہو اور وہ مسلح افواج کی ضروریات کو مؤثر طریقے سے پورا کرنے کے قابل بن سکے۔ فہرستوں میں نہ صرف سادہ آلات شامل ہیں بلکہ کچھ اعلیٰ ٹیکنالوجی والے ہتھیاروں کے نظام بھی شامل ہیں جیسے توپ خانے، پہیوں والی جنگی بکتربند گاڑیاں، ہلکے جنگی طیارے، ہلکے جنگی ہیلی کاپٹر، آئندہ نسل کے میزائل جہاز اور کارویٹ، زمین سے سرگرم ہائی پاور ریڈار، زمین سے پھینکے جانے والے کم دوری کے فضائی میزائل، راکٹ، بم اور ملکی دفاعی خدمات کی ضروریاتکو پورا کرنے کے لئے بہت سی دوسری اشیاء۔
اس کے علاوہ، ڈیفنس پبلک سیکٹر کے اداروں کی درآمد کو کم کرنے کے لئے، دفاعی پیداوار کے محکمے  نے 27 دسمبر 2021 کو ذیلی نظاموں/ اسمبلیوں/ ذیلی اسمبلیوں/ اجزاء کی ایک مثبت مقامی فہرست کو بھی عام کیا ہے۔ اس فہرست میں 2,500 اشیاء شامل ہیں، جو پہلے سے ہی مقامی ہیں اور 351 اشیاء ایسے ہیں جنہیں آنے والے تین برسوں میں دسمبر 2024 تک دیسی بنایا جائے گا۔ ان اشیاء کی فہرست اور ان کی تفصیلات ڈی ڈی پی ویب سائٹ پر سریجان پورٹل پر اپنی دلچسپی ظاہر کرنے کے لئے دستیاب ہیں۔
ہندوستان بحریہ کے گولہ بارود کو 100 فیصد مقامی بنانے کے لئے مسلسل پیش رفت کر رہا ہے۔ روایتی بحریہ کے 90 فیصد روایتی گولہ بارود کو مقامی بنا دیا گیا ہے۔ باقی جن میں خاص ٹیکنالوجیوں کی ضرورت ہے اُن پر ڈیفنس پبلک سیکٹر کے اداروں اورنجی اداروں میں پیش رفت جا ری ہے۔
سمت بند ہتھیاروں جیسے میزائل، تارپیڈو وغیرہ کے سلسلے میں دفاعی تحقیق و ترقی کی تنظیم  اور ہندوستانی صنعت کے ذریعے دیسی تیاریوں پر کام جا ری ہے۔
ہندوستانی بحریہ کے جدید کاری کے عمل کے ایک حصے کے طور پر چار وشاکھاپٹنم کلاس ڈسٹرائرز ، جو کولکتہ کلاس کے جہازوں کے اپ گریڈ ورژن ہیں، مجگاوں ڈک شپ بلڈرز لمیٹڈ، ممبئی میں تیار کئے جا رہے ہیں۔ پروجیکٹ 15 بی کا پہلا جہاز آئی این ایس وشاکھاپٹنم 21 نومبر 2021 کو پانی میں اتارا گیا تھا۔ پروجیکٹ کے باقی تین جہاز 2022 سے 2024 کے درمیان ڈیلیوری کرنے کا نشانہ مقرر کیا گیا ہے۔
کامرس اور صنعت کی وزارتہ
بھارت اور کوریا کل تجارتی مذاکرات کریں گے
بڑے تجارتی خسارے ، بازار تک رسائی کے معاملات اور بھارتیہ برآمد کاروں کو پیش آنے والی غیر ٹیرف روکاوٹوں کو حل کرنے پر فوکس کیا جائے گا
اس میٹنگ سے منصفانہ اور متوازن طریقے سے بھارت ۔ کوریا تجارتی تعلقات کو مزید فروغ ملنے کی توقع ہے
کامرس و صنعت ، امور صارفین، خوراک اور عوامی نظام تقسیم اور ٹیکسٹائلز کے مرکزی وزیر جناب پیوش گوئل اور جمہوریہ کوریا کے وزیر تجارت عزت مآب ہان کو یو کل 11 جنوری 2022 کو دو طرفہ تجارتی تعلقات کے معاملات پر بات چیت کے واسطے دو طرفہ میٹنگ کا انعقاد کریں گے۔
بات چیت میں بڑے تجارتی خسارے ، بازار تک رسائی کے معاملات اور بھارتیہ برآمد کاروں کو پیش آنے والی غیر ٹیرف روکاوٹوں کو حل کرنے پر فوکس کیا جائے گا۔ بات چیت میں سرمایہ کاری سے متعلق معاملات بھی غور کیا جائے گا۔ اس میٹنگ میں دونوں ملکوں کے باہمی مفاد کے لئے منصفانہ اور متوازن طریقے سے بھارت ۔ کوریا تجارتی تعلقات کو مزید فروغ ملنے کی توقع ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-279
(Visitor Counter : 104
جدید اور قابل تجدید توانائی کی وزارت
نئی اور قابل تجدید توانائی کی وزارت نے ملک میں سبز ملازمتوں کو فروغ دینے کے لیے سوریا مترا اسکل ڈیولپمنٹ پروگرام نافذ کیاہے
نئی اور قابل تجدید توانائی کے وزیر مملکت جناب بھگوانت کھوبا نے آج راجیہ سبھا میں ایک تحریری جواب میں بتایا کہ نئی اور قابل تجدید توانائی کی وزارت مالی سال 16-2015سے گرو گرام کے شمسی توانائی کے قومی ادارے کے ذریعہ سوریا مترا اسکل ڈیولپمنٹ پروگرام نافذ کررہی ہے جس کا مقصد 18 سال سے زیادہ عمر کے نوجوانوں کو شمسی توانائی کے منصوبوں کی تنصیب، آپریشن اورشمسی طاقت کے پروجیکٹوں کی دیکھ بھال کے لیے سولر پی وی ٹیکنیشن کے طور پر تربیت دینا ہے۔ جون 2022 تک، کل 51331 امیدواروں نے سوری مترا پروگرام کے تحت فراہم کی گئی ہنر مندی کی تربیت سے فائدہ اٹھایا ہے، جن میں سے 26967 امیدواروں نے روزگار حاصل کیا ہے۔
مئی 2021 میں پیش کی گئی انسانی وسائل ترقی پروگرام کی تیسری پارٹی کی تشخیصی رپورٹ نے سوری مترا پروگرام کو اشاریوں جیسے کہ پیمانہ/آپریشن کا پھیلاؤ، ہنرمندی خلا کی تکمیل ، زیر تربیت لوگوں کی کام کی تیاری اور روز گار کی فی صد کے لحاظ سے اعلیٰ سطحی اثرات کے ساتھ درجہ بندی کی ہے۔
مزید، دسمبر 2020 میں اسکل کونسل آف گرین جابس کے ذریعہ تیار کردہ سوریہ مترا ٹریننگ پروگرام کے لیے امپیکٹ اسسمنٹ رپورٹ میں بتایا گیا ہے کہ 90فی صد سے زیادہ زیر تربیت افراد نے تکنیکی جانکاری میں بہتری، سیکٹر میں بہتر کارکردگی اور 88فی صد زیر تربیت افراد نے ملازمت کے مواقع میں اضافے کی اطلاع دی ہے۔ .
ش ح۔ اک - ج
Uno11903
(Visitor Counter : 64
وزارت دفاع
بھارتی فوج نے مئو کے ٹیلی کمیونیکیشن انجینئرنگ ملٹری کالج نے اپنی قسم کا پہلا ہیکاتھن کا انعقاد کیا
ابھرتی ہوئی ٹیکنالوجیوں کے استعمال میں مہارت اورسہولت کوفروغ دینے کی کوشش اور بھارتی فوج کی ٹیکنالوجی سے متعلق سائیڈ کی نمائش کے لئے اپنی قسم کا پہلا ہیکاتھن شملہ میں واقع فوج کے تربیتی کمان  کی مکمل رہنمائی کے تحت مئو کے ٹیلی کمیونیکیشن انجیئنرنگ کے ملٹری کالج میں منعقد کیاگیا۔
راشٹریہ رکشایونیورسٹی کے ساتھ اشتراک میں یکم اکتوبر ، 2021سے 31دسمبر ،2021تک ‘‘سینیہ رنکشیترم ’’نام کی تقریب کو منعقد کیاگیا ، جس میں 15000شرکاء نے حصہ لیا۔یہ تقریب ورچوئلی طورپر منعقد کی گئی تھی اور اس میں سیکیور کوڈنگ، سافٹ ویئر ڈیفائنڈ ریڈیو ایکسپلائیٹیشن اور سائبر جارحانہ مہارتوں پر مبنی کئی چیلنجز شامل تھے۔ پروگرام کی خصوصیات میں سائبر اسپیس میں مصنوعی خطرات کے خلاف ایک دوسرے سے مقابلہ کرنے والے شرکاء شامل تھے۔ اس تقریب میں شرکاء کے لیے متعدد تربیتی اجلاس اور ماہرانہ بات چیت کا بھی اہتمام کیا گیا۔ دیہی اور دور دراز علاقوں سے قابل لحاظ ردعمل کے ساتھ ملک بھر سے سائبر کے شوقین افراد نے اس تقریب میں پرجوش طریقے سے حصہ لیا۔
فوج کے سربراہ جنرل ایم ایم نروانے نے آج ایک آن لائن تقریب کے دوران ہیکاتھن کے فاتحین کو مبارکباد پیش کی ۔
نائب صدر جمہوریہ ہند کا سکریٹریٹ
نائب صدرِ جمہوریہ نے والدین اور معلموں پر زور دیا ہے کہ وہ بچوں کو اقدار پر مبنی تعلیم فراہم کریں
اسکولی درسیات میں بھارتی فن اور ثقافت پر توجہ دی جانی چاہیئے : نائب صدر
نائب صدرِ جمہوریہ نے ممتاز گلوکار آنجہانی ایس پی بالا سبرا منیم کی پہلی برسی پر انہیں خراج عقیدت پیش کیا
نئی دلّی ،23 ستمبر / نائب صدرِ جمہوریہ جناب ایم وینکیا نائیڈو نے آج والدین اور معلموں پر زور دیا ہے کہ وہ بھارتی ثقافت ، روایات اور اخلاقایات پر مرکوز اقدار پر مبنی تعلیم فراہم کریں ۔ انہوں نے اِس بات پر زور دیا کہ بچوں کی مجموعی ترقی کے لئے اقدار پر مبنی اور جامع تعلیم فراہم کی جانی چاہیئے۔
ممتاز گلو کار آنجہانی ایس پی بالا سبرا منیم کی پہلی برسی کی یاد میں منعقد ایک تقریب میں اظہارِ خیال کرتے ہوئے ، جناب نائیڈو نے مشورہ دیا کہ اسکولی درسیات میں بھارتی فن و ثقافت پر زیادہ توجہ دی جانی چاہیئے اور ہماری وراثت پر ایک جامع نظریہ فراہم کیا جانا چاہیئے ۔ انہوں نے کہا کہ موسیقی ہمارے ذہن کو سکون فراہم کرتی ہے اور بچوں کو موسیقی سیکھنے کی ہمت افزائی کی جانی چاہیئے ۔
اس موقع پر نائب صدرِ جمہوریہ نے آنجہانی گلوکار کو خراج عقیدت پیش کیا ۔ ممتاز گلو کار کی زندگی کو یاد کرتے ہوئے ، جناب نائیڈو نے کہا کہ اُن کی موسیقی کے پانچ دہائیوں پر مبنی سفر میں جناب ایس پی بالا سبرا منیم نے موسیقی کی دنیا پر ایک اَنمٹ چھاپ چھوڑی ہے ۔ انہوں نے آنجہانہ گلوکار کے ساتھ اپنے قریبی تعلقات کا ذکر کیا اور تیلگو زبان کے لئے مشترکہ محبت کو یاد کیا ۔
اس ورچوئل تقریب میں فلمی صنعت کے معروف فن کار ، گیت کار جناب شری ویناّلا سیتا راما ساستری ، گلو کار جناب کیلاش کھیر ، فلم اداکار جناب تانی کیلاّ بھرانی ، تیلگو ایسوسی ایشنوں کے ارکان اور دیگر شخصیات نے شرکت کی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9333
(Visitor Counter : 136